CELEX: 62019TN0541
Language: sk
Date: 2019-08-01 00:00:00
Title: Vec T-541/19: Žaloba podaná 1. augusta 2019 – Shindler a i./Rada

7.10.2019   
            
            
               SK
            
            
               Úradný vestník Európskej únie
            
            
               C 337/10
            
         
      Žaloba podaná 1. augusta 2019 – Shindler a i./Rada
      (Vec T-541/19)
      (2019/C 337/11)
      Jazyk konania: francúzština
      
         Účastníci konania
      
      
         Žalobcovia: Harry Shindler (Porto d'Ascoli, Taliansko) a päť ďalších žalobcov (v zastúpení: J. Fouchet, avocat)
      
         Žalovaná: Rada Európskej únie
      
         Návrhy
      
      Žalobcovia navrhujú, aby Všeobecný súd:
      
                  —
               
               
                  zrušil implicitné odmietnutie Rady Európskej únie z 3. júla 2019 uznať nečinnosť, pokiaľ ide o žiadosť z 3. mája 2019 o odložení európskych volieb na koniec mája 2019,
               
            
                  —
               
               
                  rozhodol, že Rada Európskej únie konala nezákonne, keď sa rozhodla neodložiť európske voľby a nezmeniť dátumy stanovené v jej rozhodnutí (EÚ, Euratom) 2018/767 z 22. mája 2018 s cieľom umožniť britským žalobcom sa aktívne zúčastniť na európskych voľbách 2019, predovšetkým najmä vzhľadom na prípadnú ratifikáciu dohody medzi Európskou úniou a Spojeným kráľovstvom o vystúpení,
               
            a v dôsledku toho:
      
                  —
               
               
                  zohľadnil túto nečinnosť,
               
            
                  —
               
               
                  uložil Rade Európskej únie povinnosť zaplatiť každému žalobcovi sumu 1 500 eur z dôvodu nákladov vynaložených ako trovy na obranu.
               
            
         Dôvody a hlavné tvrdenia
      
      Na podporu svojej žaloby, žalobcovia uvádzajú tri žalobné dôvody.
      
                  1.
               
               
                  Prvý žalobný dôvod je založený na porušení volebného práva žalobcov chráneného právom Únie v európskych voľbách. V rámci tohto žalobného dôvodu žalobcovia osobitne uvádzajú:
                  
                              —
                           
                           
                              porušenie článku 9 ZFÚ, článkov 20 a 21 ZFEÚ a článku 7 Charty základných ľudských práv Európskej únie (ďalej len „charta“),
                           
                        
                              —
                           
                           
                              porušenie zásady právnej istoty a legitímnej dôvery zo strany Rady,
                           
                        
                              —
                           
                           
                              porušenie zásady rovnosti zaobchádzania, s ktorou je spojené európske občianstvo, vychádzajúcej z článkov 20 a 39 charty ako aj porušenie článku 1 ods. 3 aktu z roku 1976 v spojení s článkom 14 ods. 3 ZEÚ zo strany Rady.
                           
                        
            
                  2.
               
               
                  Druhý žalobný dôvod je založený na tom, že boli tri krát pozbavení v európskych voľbách volebného práva nezákonnou nečinnosťou Rady. V rámci tohto dôvodu sa žalobcovia osobitne domnievajú, že:
                  
                              —
                           
                           
                              Rada mala porušiť práva britských občanov tým, že neprehodnotila použitie „15 year-rule“ pri európskych voľbách, ktoré malo závažným spôsobom narušiť voľný pohyb a pobyt, zásadu riadnej správy veci verejných a zásadu rovnosti volebného práva uznanú chartou a porušiť článok 3 protokolu 1 a článok 10 Európskeho dohovoru o ochrane ľudských právach a základných slobôd,
                           
                        
                              —
                           
                           
                              oneskorené odloženie Brexitu z 11. apríla 2019, ku ktorému došlo po uzavretí vnútroštátnych volebných zoznamov, predstavuje porušenie voľného pohybu a pobytu, článku 50 ZEÚ, zásady riadnej správy vecí verejných a zásady rovnosti volebného práva uznanej chartou, článku 3 protokolu 1 a článku 10 Európskeho dohovoru o ochrane ľudských právach a základných slobôd,
                           
                        
                              —
                           
                           
                              hlasovanie v Spojenom kráľovstve bolo nezákonné z dôvodu náhleho odloženia Brexitu a prílišného formalizmu týkajúceho sa zahraničných európskych občanov žijúcich v Spojenom kráľovstve.
                           
                        
            
                  3.
               
               
                  Tretí žalobný dôvod je založený na námietke nezákonnosti odmietnutia Rady Európskej únie konštatovať nečinnosť a odložiť európske voľby. Toto odmietnutie je založené na rozhodnutí Rady (EÚ, Euratom) z 22. mája 2017 o poverení začať rokovania so Spojeným kráľovstvom Veľkej Británie a Severného Írska o dohode, ktorou sa stanoví spôsob jeho vystúpenia z Európskej únie (dokument XT 21016/17), vrátane prílohy tohto rozhodnutia, ktorým sa stanovujú smernice na rokovania pre uvedenú dohodu (dokument XT 21016/17 ADD 1 REV 2), ktoré žalobcovia považujú za nezákonné.